Endhog bébék ya iku endhog kang diasilaké bébék.[4] Endhog bébék coklat rupané biru enom utawa biru laut, déné endhog bébék ngos rupané putih.[4] Endhog bébék ukurané luwih gedhé tinimbang endhog pitik.[4] Endhog bébék biyasané digawé endhog asin utawa martabak endhog.[4] Cangkang endhog bébék luwih tipis tinimbang endhog liyané.[4] Cangkang kang tipis iki nyebabaké baktéri gampang mlebu ing endhog. Tuladhané baktéri salmonela.[4] Racun saka baktéri Salmonela iki mbebayani tumprap kaséhatan.[4] Khususé tumprap wong kang nduwéni kekebalan awak kang rendah kayata lansia lan bayi.[4] Baktéri iki bisa nyebabaké demam, kejang weteng, lan diare.[4]